《吴宜之生日以一诗勉之》
宋代·陈著

伍山钟秀出人龙，头角峥嵘意气雄。
须著父兄深责望，好从师友细磨砻。
始勤却是终身福，下学方收上达功。
它日前程相约处，杏园多少马头风。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。